বয়স বাড়ছে কিন্তু বাড়ছে না উচ্চতা। এমন হলে দুশ্চিন্তার শেষ থাকে না। লম্বা হওয়ার জন্য তখন কতই না চেষ্টা। হা-হুতাশেরও শেষ নেই। ইস! আর একটু যদি লম্বা হতে পারতাম। অথচ সহজ কিছু ব্যায়াম করে নিজের উচ্চতা বাড়িয়ে নেওয়া যায়। কিন্তু সে সময়টা কোথায়। আজকাল তো ছেলে-মেয়েরা সাধারণ ব্যায়ামের সময় পায় না। একটার পর একটা ব্যস্ততা তাদের ঘিরে আছে। স্কুলের পড়াশোনা, বাড়ির কাজ আর টেলিভিশন বা কম্পিউটার গেমস নিয়ে সময় কেটে যায়। তার পরও দুশ্চিন্তার কোনো কারণ নেই। কেননা লম্বা হওয়ার ব্যায়ামের জন্য বাড়তি কোনো সময়ের প্রয়োজন নেই। অথচ পড়াশোনার মাঝেও হালকা ব্যায়ামে নিজের উচ্চতার উন্নতি করা যায়।